OpenLLM-France/wikimedia huggingface dataset:
# Fulko Jerusalemgoa

Fulko Jerusalemgoa (latinez: Fulco, frantsesez: Foulque edo Foulques; Angers, c. 1089/92 – Akre, 1143ko azaroaren 13a) Fulko gaztea ere esaten zaio, Anjouko konde (Fulko V.a Anjoukoa) izan zen 1109tik 1129ra eta Jerusalemgo Erresuma Latindarrako erregea izan zen 1131tik hil zen arte. Bere erregealdian Jerusalemgo erresumak lurralde hedadurarik handiena lortu zuen.
Fulko IV.a Anjoukoa eta Bertrade Montfortekoaren semea izan zen. Anoujouko kondea bihurtu zen 1109an, aita hil ondoren. 1110ean Ermengarde Mainekoarekin ezkondu zen.
Jerusalemera erromes joan zen 1119 edo 1120an eta Zaldun Tenplarioei lotu zitzaien. 1121ean itzuli zen eta tenplarioei diru-laguntzak ematen hasi zen.
1127an, Fulko gurutzatu aberatsa, eskarmentu handiko buruzagi militarra eta alarguna zen. Balduin II.a Jerusalemgoak bere alaba Melisendarekin, tronuaren oinordekoarekin, ezkontzeko eskatu zion. Fulko eta Melisenda 1129ko ekainean ezkondu ziren eta 1131ean Jerusalemgo errege eta erregina bihurtu ziren.
Fulkok bere gain hartu zuen gobernuaren kontrola, emaztea boteretik kanpo utzi zuen eta Anjouko herrikideei mesede egin zien.
Arrakastaz defendatu zituen Erresumaren mugak musulmanen eta bizantziarren aurrean.
1143an ehizan ari zela zalditik erorita hil zen. Fulko eta Melisenda Balduin III.a Jerusalemgoa eta Amalariko I.a Jerusalemgoa erregeen gurasoak izan ziren.
* Datuak: Q312904
* Multimedia: Fulk of Jerusalem / Q312904
# Full Sutton

Full Sutton, Ingalaterrako ekialdean dagoen udalerri bat da, Ekialdeko Yorkshire konderrian.
2011n 1.072 biztanle zituen.
* Datuak: Q1807857
* Multimedia: Full Sutton / Q1807857
# Full Throttle (1995eko bideo-jokoa)

Full Throttle (euskaraz: «Ziztu Bizian») LucasArts bideo-joko konpainiaren abentura grafiko bat da. 1995eko apirilaren 30ean argitaratu zen. SCUMM motorra erabili zuen. Tim Schafer programatzaileak diseinatu zuen.

## Argumentua

2040. urtea. Ben itxura zakarreko eta bere errepide bizitzari leial zaion "Polecats" motorzale taldearen burua da. Nahi gabe, Corley Motors konpainiaren zuzendaria den Malcolm Corley hiltzeko dagoen egitasmo ezkutuan kakanahastuko dute. Egitasmo horren antolatzailea Adrian Ripburguer da, konpainiaren zuzendari ordea, pertsonaia ilun eta guztiz manipulatzailea, bere asmoa betetzeko aurrean jartzen zaion oztopo oro nola edo hala erditik kentzeko zalantzarik izango ez duena, motor konpainia furgoneta faktoria batean bilakatzeko helburuz, eta honela motorzale bizimodu berezi horren izpirituaren inguruan dagoenari amaiera emanez. Ezkutuko egitasmo honetako alboko efektuaren ondorioz Benen motorzale taldekideak espetxean amaituko dute, eta Ben berak Corley zaharraren hilketaren susmagarria izateagatik poliziaren jazarpena jasan beharko du. Nahasmen guzti hau, nola ez, Ripburguer eta bere morroien lana izango da.

## Ahotsak

* Roy Conrad: Ben eta Aita Torque
* Kath Soucie: Maureen "Mo" Corley
* Hamilton Camp: Malcolm Corley
* Mark Hamill: Adrian Ripburger
* Tress MacNeille: Suzi
* Jack Angel: Bolus
* Maurice LaMarche: Nestor

## Kanpo estekak

* Full Throttle abentura grafiko osoa ikusgai. Youtube.com (Ingelesez)
* Full Throttle, Mobygames.com (Ingelesez)
* Datuak: Q847471
# Full contact

Full contact edo full contact karate boxeoaren eta beste arte martzial batzuen antzeko borroka-kirola da, non parte-hartzaileek ukabilkadaz gain karatearen eta taekwondoaren ostikoak erabiltzen dituzten. Helburua arerioa knock-out edo borrokatik kanpo -kumite- jartzea da. Kickboxingaren antzekoa da, eta ezin da kontrarioaren izterretan ostikorik eman; beraz, kolpe eta ostiko guztiak gerritik gora bakarrik onartzen dira, edo orkatiletan, ekortze gisa.
Gaur egun, mundu osoan zabaltzen den borroka-kirola da, kategoria guztiak hartzen dituena. Hala ere, diziplina indibidual gisa duen praktika azkar ari da murrizten, kickboxingaren eta arte martzial mistoen gorakadaren ondorioz, zenbait kasutan kickboxingeko hainbat federazio, elkarte eta erakunderen eskumen-modalitateen barruan sartu baita.

## Erreferentziak

* ↑ (Ingelesez) Springer, Steve. (1986-05-04). «A Different Way to Get Their Kicks» Los Angeles Times.

## Kanpo estekak

* Datuak: Q3754231
* Multimedia: Full contact karate / Q3754231
# Full Circle

Full Circle The Doors taldearen musika diskoa da, 1972an argitaratutakoa.

## Kanpo estekak

* Datuak: Q693627
# Full House

Full House estatubatuar umorezko telesaila izan zen, 1987 eta 1995 artean ABCek eman zuena.

## Sinopsia

Oharra: Atal honek istorio osoa edo amaiera argitzen du.
Emaztea errepide istripu batean hil ondoren, Danny Tanner kazetariak Jesse Katsopolis koinatua eta Joey Gladstone lagun minari bere hiru alaben heziketan laguntzea eskatzen die. San Frantziskoko bere etxean biziko dira eta gero harreman estuagoak izango dituzte.

## Aktoreak

* John Stamos: Jesse Katsopolis
* Bob Saget: Danny Tanner
* Dave Coulier: Joey Gladstone
* Candace Cameron: D.J. Tanner
* Jodie Sweetin: Stephanie Tanner
* Mary-Kate eta Ashley Olsen: Michelle Tanner
* Lori Loughlin : Rebecca Donaldson Katsopolis
* Andrea Barber: Kimmy Gibbler
* Scott Weinger: Steve Hale
* Blake eta Dylan Tuomy-Wilhoit: Nicky eta Alex Katsopolis

## Kanpo estekak

* Datuak: Q465472
# Full Moon, Dirty Hearts

Full Moon, Dirty Hearts (euskaraz: Ilargi betea, Bihotz Zikinak) INXS australiar musika taldearen bederatzigarren kantu bilduma da. 1993ko azaroan kaleratu zen Atlantic Records diskoetxearen bidez. Bere musika norabidean aldaketa berri bat adierazten du, soinu gordin eta distortsionatuago batera hurbiltzeko asmoz. Diska honetan Ray Charles mitikoaren eta The Pretenders taldeko liderra den Chrissie Hynderen partehartzea dago.

## Kantuak

* "Days Of Rust" – 3:08
* "The Gift" – 4:04
* "Make Your Peace" – 2:40
* "Time" – 2:52
* "I'm Only Looking" – 3:31
* "Please (You've Got That...)" (Ray Charlesekin) – 3:02
* "Full Moon, Dirty Hearts" (Chrissie Hynderekin) – 3:29
* "Freedom Deep" – 3:59
* "Kill the Pain" – 3:00
* "Cut Your Roses Down" – 3:28
* "The Messenger" – 3:28
* "Viking Juice" – 3:12

## Singleak

* "The Gift"
* "Please (You've Got That...)"

## Kanpo estekak

* Datuak: Q24026
# Genial

Genial, 602tik 627ko bere heriotza arte Baskonia edo Gaskoniako dukerriko lehen dukea izan zen. 602. urtean Akitanian lagunkide ziren Burgundiako Teodoriko eta bere anaia Austrasiako Theodebertok Novempopulania eskualdeaz jabetu ziren baskoien aurkako erasoladi bat burutzea erabako zuten. Baskoien aurkako nolabaiteko garaipena lortu zuten, horren ondorioz baskoiek zergak ordain ziezaizkieten lortu zuten. Orduan Genial duke agintaria izendatu eta honela Baskoniako dukerria sortu zen. Geniali Aeghynak jarraituko zion.

## Erreferentziak

* ↑ Genial. Euskomedia.org
* Datuak: Q2499793
# Genially

Genially, halaber Genial.ly izenaz ezaguna, elkarreraginezko aurkezpen animatuak sortzeko balio duen sareko softwarea da.Txantiloiak eta irudien galeriak dauzka, lana errazteko; hala ere, kanpoko irudiak ere onartzen ditu, hala nola, testuak, Soundcloud eta Spotifyko audioak, Youtubeko bideoak, Flickr eta Instagrameko argazkiak, Facebook, eta abar. Doako erreminta da, baina ordainduz gero, tresna gehiago erabiltzeko aukera ematen du.

## Historia

Genially Kordobako enpresa bat da (Espainia). 2015ean Juan Rubiok (biologoa eta enpresako burua), Luis Garcíak (publizista eta sormen zuzendaria) eta Chema Roldánek (informatikaria eta zuzendari teknikoa) sortu zuten.

## Zerbitzuak

Hauek dira egin daitezkeen lan batzuk:
* Aurkezpenak
* Infografiak
* Txostenak
* Bideo-aurkezpenak
* ePosterrak
* Curriculumak
* Quizak
* Jolasak
* Baliabide didaktikoak
* Mapak
* eTxartelak
* Aldi baterako prozesuak
* Ekitaldiak
* Elkarreraginezko irudiak

## Erreferentziak

* ↑ Genially, 2018ko azaroaren 2an kontsultatua.
* ↑ Junta de Andalucía, 2018ko azaroaren 2an kontsultatua.

## Kanpo estekak

* Datuak: Q57977122
* Multimedia: Genially / Q57977122
# Genghis Khan (1965eko filma)

Genghis Khan 1965eko Henry Levin estatubatuar zinema zuzendariaren historia-biografia filma bat da. Izenburuak adierazten duen gisa, Genghis Khanen bizitzari buruzko filma da. Omar Sharif, Stephen Boyd eta James Mason aktoreek antzeztu zuten.
Omar Sharif aktoreak filma honetako protagonista antzezteaz gain, urte honetan bertan Doctor Zhivago (Zhivago Doktorea) film ospetsua ere antzeztu zuen.
Jugoslavian filmatua izan zen.

## Argumentua

Oharra: Atal honek istorio osoa edo amaiera argitzen du.
Bere haurtzarotik hasi eta helduaroainoko Temüjinen istorioa kontatzen du, hots, Genghis Khan (Omar Sharif), lehenbiziko mongol enperadorearen bizitza. Oso gazte zela, Djamuqa tribuko buruzagiak esklabotzara derrigortu zuen. Jada heldua eta aske zela, Temüjinek bere antzinako bahitzailetik mendekatzea besterik ez du nahiko...

## Aktoreak

* Omar Sharif (Temujin, gerora Genghis Khan)
* Stephen Boyd (Jamuga)
* James Mason (Kam Ling)
* Eli Wallach (Khwarezmgo Shah)
* Françoise Dorléac (Borte)
* Telly Savalas (Shan)
* Robert Morley (Txinako Enperadorea)
* Michael Hordern (Geen)
* Yvonne Mitchell (Katke)
* Woody Strode (Sengal)
* Kenneth Cope (Subotai)
* Roger Croucher (Massar)
* Don Borisenko (Jebai)
* Patrick Holt (Kuchiuk)
* Susanne Hsiao (Chin Yu)

## Kanpo estekak

* Genghis Khan filmaren IMDBko fitxa irakurgai (Ingelesez)
* Datuak: Q708014
# Gengis Khanen hilobia

Gengis Khanen hilobiaren kokalekua oraindik ezezaguna da, nahiz eta espekulazio eta ikerketa asko egin diren.

## Gengis Khanen heriotza

1227ko abuztuaren 18an, Xi Xia inperioan (egungo Txina), Gengis Khan Mongoliar Inperioaren sortzailea, erregeen erregea, hil zen, 65 urte inguru zituela, historiako inperiorik zabal eta iraunkorrenetakoaren oinarriak jarri ondoren. Baina heriotzaren kausak ez daude garbi.
Kronika batzuek diote zalditik erorita hil zela, beste batzuek mendebaldeko xiatarren aurkako guduan hil zutela eta, Marko Poloren arabera, “Caaju izeneko gazteluari eraso zion, geziz belaunean zauritu zuten eta zaurien ondorioz hil zen. Tamalgarria izan zen, gizon ausarta eta jakintsua baitzen”.

## Hilobiari buruzko kondaira

Gengis Khan Temüjin –hori zuen jatorrizko izena– Borjigin tribukoa zen eta tribu horretan hildakoak leku sekretuetan ehorztea zen ohitura. Mongoliarren erregeak ere ohitura zaharrari eutsi nahi izan zion. Kondairak dio haren gorpua Mongoliara eraman zutela, Khentii Aimag jaioterri ingurura. Prozesioak bidean aurkitzen zuen pertsona oro hil omen zuten. Hilobia eraiki zuten esklaboak, amaitutakoan, sarraskitu omen zituzten, eta haiek hil zituzten soldaduek ere amaiera bera izan zuten. Ibai baten bidea aldatu omen zuten kokalekua are sekretuago egiteko. Ondoren zaldi batzuk ere ehortzi omen zituzten, hilobiaren zigilu modura, eta hainbat zuhaitz landatu, kokalekua hobeto ezkutatzeko asmoz.

## Hilobiaren kokalekuaren inguruko hipotesiak

Bada haren omenezko mausoleo bat, baina Khan ez zuten han ehortzi. Txutxu-mutxuek diote 1937an sobietarrek haren hilobirako bidea erakuts zezaketen zantzuak aurkitu zituztela monasterio budista batean, edota bi arkeologo frantziar bilaketan hil zirela, hilobia madarikatuta dagoelako. Baina hilobiaren zantzurik ez dago oraindik.
2004an Genghis Khanen jauregia aurkitu zuten, eta horrek hilobia aurkitzeko itxaropenak eta grina piztu zituen. Maury Kravitz arkeologo amateurrak berrogei urte eman zituen horretan, eta azken urteetan ahalegin berezia egin arren, 2012an hil zen ezer lortu gabe. Bere ondoren, Kaliforniako Unibertsitateko Albert Yu-Min Lin arkeologoa hasi zen hilobiaren bila, teknologia berriak eta ingurua kaltetzen ez duten metodoak erabiliz. 2015eko urtarrilean proiektu bat jarri zuten martxan, espaziotik ateratako argazkien bidez hilobiaren kokalekua aurkitzea xede duena.

## Erreferentziak

* 1 2 3 4 5 Irazustabarrena, Nagore. (2016ko uztailak 10). «Non dago Genghis Khan?» Argia CC-BY-SA lizentzia.

## Kanpo estekak

* Datuak: Q2745309
# Pseustes

Pseustes Colubridae familiako narrasti genero bat da. Mexikotik Hego Amerikara bizi dira.

## Espezieak

* Pseustes cinnamomeus (Wagler, 1824)
* Pseustes poecilonotus (Günther, 1858)
* Pseustes sexcarinatus (Wagler, 1824)
* Pseustes shropshirei (Barbour & Amaral, 1924)
* Pseustes sulphureus (Wagler, 1824)

## Kanpo estekak

* Datuak: Q2564178
* Multimedia: Pseustes / Q2564178
* Espezieak: Pseustes
# Pseudurgis

Pseudurgis Cossidae familiako tximeleta genero bat da. Bere espezie tipoa Pseudurgis tectonica da.

## Espezieak

| Espeziea | Egoera |
| Pseudurgis acosmetos | daturik gabe |
| Pseudurgis karoo | daturik gabe |
| Pseudurgis leucosema | daturik gabe |
| Pseudurgis maacki | daturik gabe |
| Pseudurgis minorata | daturik gabe |
| Pseudurgis mollis | daturik gabe |
| Pseudurgis nephelicta | daturik gabe |
| Pseudurgis ochrolychna | daturik gabe |
| Pseudurgis poliastis | daturik gabe |
| Pseudurgis polychorda | daturik gabe |
| Pseudurgis protracta | daturik gabe |
| Pseudurgis sceliphrota | daturik gabe |
| Pseudurgis sciocolona | daturik gabe |
| Pseudurgis scutifera | daturik gabe |
| Pseudurgis tectonica | daturik gabe |
| Pseudurgis tineiformis | daturik gabe |
| Pseudurgis undulata | daturik gabe |
| Pseudurgis vernalis | daturik gabe |

## Kanpo estekak

* Datuak: Q13911330
* Espezieak: Pseudurgis
# Gergei

Gergei Cagliariko (Sardinia, Italia) udalerria da.

## Kanpo estekak

* Datuak: Q283968
* Multimedia: Gergei / Q283968
# Gergely Siklósi

Gergely Siklósi, (Tapolca, Hungaria, 1997ko irailaren 4a), ezpata kategorian aritzen den eskrimalari hungariarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen Ezpata-banaka kategorian, Hungaria ordezkatuz; Tokion, Romain Cannone frantziarraren (urrezko domina) atzetik eta Ihor Reizlin ukrainiarraren (brontzezko domina) aurretik sailkatu zen.
2024ko Parisko Olinpiar Jokoetan urrezko domina eskuratu zuen taldekako proban.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Ezpata banaka |
| 2024 | Paris ( Frantzia) | 01 ! | Ezpata taldeka |
| Munduko Txapelketa ||||
| Urtea | Lekua | Domina | Proba |
| 2019 | Budapest ( Hungaria) | 01 ! | Ezpata banaka |
| Europako Jokoak ||||
| Urtea | Lekua | Domina | Proba |
| 2023 | Krakovia-Małopolska ( Polonia) | 01 ! | Ezpata taldeka |
| Europako Txapelketa ||||
| Urtea | Lekua | Domina | Proba |
| 2019 | Düsseldorf ( Alemania) | 03 ! | Ezpata taldeka |
| 2023 | Krakovia ( Polonia) | 01 ! | Ezpata taldeka |
| 2024 | Basilea ( Suitza) | 02 ! | Ezpata banaka |

## Erreferentziak

* ↑ «Gergely Siklósi» olympedia.org (Ingelesez)
* ↑ "Gergely Siklosi" olympics.com (Gaztelaniaz)

## Kanpo estekak

* Datuak: Q65159872
* Multimedia: Gergely Siklósi / Q65159872
# Gergovia

Gergovia (frantsesez: Gergovie; okzitanieraz: Gergòia) antzinako Galiako hiria izan zen. K.a. 52an bertan Vercingetorixek eta haren gudarosteak Julio Zesarren aurka borrokatu eta erromatarrak garaitu zituzten.
Arvernien hiriburua Massif Centralen zegoen, Clermont-Ferrandetik 6 kilometrora. Vercingetorixen garaian santutegia, azoka eta oppidum izan zen.

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .
* ↑ Lur entziklopedietatik hartua.

## Kanpo estekak

* Datuak: Q3189964
* Multimedia: Gergovie / Q3189964
# Gergely Csiky

Gergely Csiky (Pankota, 1842 – Budapest, 1891) hungariar antzerkigilea eta idazlea izan zen.

## Biografia

Apaiz-ikasketak egin zituen. 1881. urtean apaizgoa utzi eta ezkondu egin zen. Oso idazle oparoa izan zen. Komediak eta dramak idatzi zituen: Langileak (1880), Burdinazko gizona, (1881), Urrezko miseria (1881), Amona (1891) eta Atlasz familia (1889) tragedia. Csikyren obrek arrakasta handia izan zuten Budapesten eta baita Hungariatik kanpo ere (Viena eta Praga).
Hungariako Zientzien Akademiaren partaidea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Lanak Gutenberg Proiektuan.
* Datuak: Q166952
* Multimedia: Gergely Csiky / Q166952
# Gergely Kulcsár

Gergely Kulcsár (Nagyhalász, 1934ko martxoaren 10a - Vác, 2020ko abuztuaren 12a) hungariar xabalina jaurtilaria izan zen.
Lau Joko Olinpikotan lehiatu zen (1960, 1964, 1968, 1972) eta hiru domina irabazi zituen, brontzezko bi 1960an eta 1968an, eta zilarrezko bat 1964an. Hungariako banderaduna izan zen 1964, 1968 eta 1972an. 1975 eta 1980 artean, Hungariako jaurtiketa taldearen entrenatzailea izan zen. Bere ikasleetako bat Miklós Németh izan zen, 1976ko txapeldun olinpikoa.

## Nazioarteko palmaresa

Joko Olinpikoak :
| Urtea | Lekua | Domina | Proba |
| 1960 | Erroma (Italia) | 03 ! | xabalina jaurtiketa |
| 1964 | Tokio (Japonia) | 02 ! | xabalina jaurtiketa |
| 1968 | Mexiko (Mexiko) | 03 ! | xabalina jaurtiketa |
Europako Txapelketak :
| Urtea | Lekua | Domina | Proba |
| 1958 | Stockholm (Suedia) | 03 ! | xabalina jaurtiketa |
| 1966 | Budapest (Hungaria) | 03 ! | xabalina jaurtiketa |
Universiadak :
| Urtea | Lekua | Domina | Proba |
| 1959 | Turin (Italia) | 03 ! | xabalina jaurtiketa |
| 1961 | Sofia (Bulgaria) | 01 ! | xabalina jaurtiketa |

## Kanpo estekak

* Datuak: Q860753
* Multimedia: Gergely Kulcsár / Q860753
# Gergoviako gudua

Gergoviako gudua edo Gergoviako setioa K.a. 52an jazotako gatazka militarra izan zen. Gudu hau arverni tribu galiarraren lurraldetan gertatu zen, eta bere kokapen nagusia eskualde honetako hiriburua zen Gergovia oppidumean (egungo Clermont-Ferrandetik gertu) izan zen. Vercingetorixek zuzendutako galiarrek Julio Zesarren legioak menderatu zituzten. Frantziako historiografian gudua ezaguna da oso.

## Erreferentziak

* ↑ Y. Deberge, V. Guichard, M. Feugère, D. Leguet & D. Tourlonias. (2000). «Nouvelles recherches sur les travaux césariens devant Gergovie (1995-1999)» Revue Archéologique du Centre de la France 39: 83-111..
* ↑ Eychart, Paul. (1969). Gergovie, légende et réalité. in: Auvergne de tous les temps. 8 Éditions Volcans.

## Kanpo estekak

* Datuak: Q280868
* Multimedia: Battle of Gergovia / Q280868
# Graham Lurraldea

Graham Lurraldea ohiko hego muga bezala Jeremy lurmuturra eta Agassiz lurmuturra lotzen dituen lerroa duen Penintsula antartikoaren zatiari ematen zaion izena da. Graham Lurraldearen definizio hau 1964an adostu zuen Erresuma Batuko Antarctic Place-names Committee eta AEBetako Advisory Committee on Antarctic Namesen artean, non Penintsula Antartikoa iparraldeko Graham Lurraldea eta hegoaldeko Palmer Lurraldean banatu izan zen. Ordurarte, bi herrialdeek bakoitzak euren izena erabiltzen zuen (Graham eta Palmer hurrenez hurren) Penintsula osoa izendatzeko.
Graham Lurraldea Hegoamerikatik gertuen dagoen Antartikako zatia da.
Graham Lurraldearen iparraldeko muturra Trinidad penintsula da. Weddell itsasoaren kostaldetik jarraituz, honako beste kostalde hauek daude: Nordenskjöld kostaldea, Oskar II.a kostaldea, Foyn kostaldea eta Bowman kostaldea Agassiz lurmuturreraino. Graham Lurraldearen mendebaldean, berriz, Trinidad penintsulatik abiatuta honako beste kostalde hauek daude: Palmer kostaldea (edo Davis), Danco kostaldea, Graham kostaldea, Loubet kostaldea eta Fallières kostaldea Jeremy lurmuturreraino.

## Lurralde aldarrikapenak

Argentinak Graham Lurraldea Suaren Lurraldea, Antartika eta Hego Atlantikoko Uharteak probintziako Argentinar Antartika departamendu barnean sartzen du, Txilerentzat Magallanes eta Txileko Antartika eskualdeko Txileko Antartikako Probintziako Antartika hiriaren zati da, eta Erresuma Batuarentzat Britainiar Antartikaren zati.
Herrialde aldarrikatzaileen izendapenak:
* Argentinak penintsula osoa Tierra de San Martín deitzen du.
* Txilek Tierra de O'Higgins
* Erresuma Batuak Graham Land

## Historia

Graham Lurraldea sir James Grahamen omenez izendatua izan zen, Britainiar Almirantetzako lehen lorda lurralde honen mendebaldeko zatia John Bliscoek 1832an esploratu zuen garaian.

## Kanpo estekak

* Datuak: Q618370
* Multimedia: Graham Land / Q618370
# Graham Nash

Graham Nash (Blackpool, 1942ko otsailaren 2a) ingeles musikari, abeslari, abesti egilea eta argazkilaria da.
1960ko hamarkadan The Hollies taldea sortu zuen Allan Clarke ikastetxeko lagunarekin. 1966an David Crosby eta Stephen Stills ezagutu zituen Estatu Batuetan. Nashek hirukote bat osatu zuen haiekin, Crosby, Stills & Nash. 1969an laukote bihurtu zen Neil Young (Crosby, Stills, Nash & Young) elkartu zenean.
Musikaz gain, Nash politikan ere inplikatuta dago kausa aurrerakoietan.

## Diskografia

The Holliesen albumak :
| Izenburua | |
| Stay with The Hollies | 1964ko urtarrila |
| In The Hollies Style | 1964ko azaroa |
| Hollies | 1965eko iraila |
| Would You Believe? | 1966ko ekaina |
| Bus Stop | 1966ko urria |
| For Certain Because | 1966ko abenduaren 9a |
| Evolution | 1967ko ekaina |
| Butterfly | 1967ko azaroa |
| What Goes Around... | 1983ko uztaila |

## Kanpo estekak

* Datuak: Q357211
* Multimedia: Graham Nash / Q357211
# Graham Norton

Graham William Walker (Clondalkin, Graham Norton bezala ezagunagoa, 1963ko irailaren 4a) irlandar telebista aurkezlea eta irrati esataria, umorista, aktorea, idazlea eta komentarista da. Ingalaterran burutzen duen lanagatik ezaguna, The Graham Norton Show umorezko elkarrizketa telebista-saioa aurkezten du BBC-en 2007tik. 2009tik Eurovision Abesti Lehiaketaren komentarista da BBC-rentzat.
* Datuak: Q19154
* Multimedia: Graham Norton / Q19154
# Graham Chapman

Graham Chapman (Leicester, 1941eko urtarrilaren 8 – Maidstone, 1989ko urriaren 4) Ingalaterrako umorista eta idazlea izan zen, Monty Pythoneko kidea: Artur erregearen papera egin zuen Monty Python and the Holy Grail filmean eta Brianena, Life of Brianen.

### Filmografia

| Urte | Film | Pertsonaia | Oharrak |
| 1965 | Those Magnificent Men in Their Flying Machines | Blonde Man | |
| 1969 | The Magic Christian | Oxford Crew | Baita gidoigilea ere |
| 1970 | Doctor in Trouble | Roddy | |
| 1970 | The Rise and Rise of Michael Rimmer | Fromage | Baita gidoigilea ere |
| 1971 | And Now for Something Completely Different | Asko | Baita gidoigilea ere |
| 1971 | The Statue | News Reader | |
| 1974 | Monty Python and the Holy Grail | Asko | Baita gidoigilea ere |
| 1978 | The Odd Job | Arthur Harris | Baita gidoigilea eta ekoizlea ere |
| 1979 | Monty Python's Life of Brian | Asko | Baita gidoigilea ere |
| 1982 | Monty Python Live at the Hollywood Bowl | Asko | Baita gidoigilea ere |
| 1983 | Monty Python's The Meaning of Life | Asko | Baita gidoigilea ere |
| 1983 | The Crimson Permanent Assurance | Clerk | Film laburra |
| 1983 | Yellowbeard | Captain Yellowbeard | Baita gidoigilea ere |
| 1988 | Jake's Journey | Sir George/Queen | Baita gidoigilea ere |
| 1989 | Stage Fright | Smart Alec | |
* Datuak: Q24962
* Multimedia: Graham Chapman / Q24962
# Graham Hughes

Graham David Hughes britainiar abenturazalea, zinemagilea, telebista aurkezlea eta Errekorren Guinness Liburuan agertzen da. Hughesek 193 Nazio Batuen estatu kide guztiak eta beste hainbat lurralde bisitatu zituen hegan egin gabe. Lau urteko epean egin zuen eta 2012ko azaroan burutu zuen zeregina.
# Graham (Washington)

Graham Ameriketako Estatu Batuetako erroldak esleitutako leku bat da. Pierce konderrian kokatuta dago, Washington estatuan. 32.658 biztanle ditu, 91,081437 kilometro koadroko azaleran banatuta.

## Ikus, gainera

* Pierce konderria

## Kanpo estekak

* Datuak: Q195843
* Multimedia: Graham, Washington / Q195843